Ինչ վերաբերում է 2016-ին, ապա այդ տարվա հունվար-սեպտեմբեր ամիսներին կատարած աշխատանքներում ԲՏ-ն ԶՊՄԿ-ի եւ Կապանի լեռնահարստացման կոմբինատի մասին գրել է. «Ընկերությունների կողմից շահագործվող պոչամբարների անվտանգ շահագործման վերաբերյալ տեսչությունը պարբերաբար զգուշացնում է ընկերություններին, վերցնում պոչամբարներից դուրս եկող ջրերի բաղադրության անալիզ, անհրաժեշտության դեպքում հաշվարկում բնությանը հասցված վնասները, տալիս վթարների նվազեցնելուն ուղղված բանավոր կամ գրավոր հանձնարարականներ: Արտադրության ընթացքում 2016 թ. տեղի ունեցած վթարային արտանետումներին տեսչությունը նույնպես արագ արձագանքել է և հաշվարկել բնությանը հասված վնասները»: Մասնավորապես, 2016-ի հունվարի 19-ին գրել էինք, որ Արծվանիկից Նորաշենիկ թափվող ջրերում կրկին գերազանցվել է թույլատրելի սահմանային կոնցենտրացիան: